
Ky libër nuk do të ishte i njëjtë pa kontributin e tyre të çmuar.


Tabela e përmbajtjes

Faqja e titullit

Parathënie

Mentaliteti i shitjes

Pse është kaq i rëndësishëm mentaliteti?

Mentaliteti i shitjes është si një muskul që zhvillohet.

Një histori personale për mentalitetin e shitjes.

Mentaliteti i shitjes dhe besimi në vetvete.

Si të zhvillosh një mentalitet fitues në shitje?

Mentaliteti i shitjes në kohët moderne

Mentaliteti yt është, arma më e fortë.

Kur sjellja shet më shumë se produkti

Shitja nuk ndodh në momentin që ti flet – ndodh në momentin që ti vepron

Dhe në fund...

Rutina që shet: përditshmëria e fituesit

Nuk ka gjë më të bukur sesa të shkruash për diçka që e do dhe e jeton çdo ditë. Ky libër nuk është shkruar për të bërë teori, por për të ndarë përvojën time të përditshme me shitjen. Ai nuk ka për qëllim të jetë një manual i thatë apo një udhëzues teknik, por një rrëfim i ndershëm, i drejtpërdrejtë dhe pse jo, edhe me pak kripë e humor.

E kam nisur këtë rrugëtim në shitje nga një vend i vogël, me shumë ëndrra dhe pak mjete. Gjatë gjithë këtyre viteve, kam mësuar se suksesi në shitje nuk varet vetëm nga produkti apo shërbimi që shet, por mënyra si sillesh, si mendon, si dëgjon dhe si kupton njeriun përballë teje. Kam gabuar, kam mësuar, kam qeshur dhe kam fituar.

Ky libër është për këdo që ka hyrë në botën e shitjes — apo po mendon të hyjë — dhe kërkon një perspektivë ndryshe: më njerëzore, më reale dhe më praktike. Në çdo kapitull do të gjesh histori personale, reflektime, këshilla dhe teknika që kanë funksionuar për mua. Mos i merr si receta, merri si frymëzim.

Dhe kur të ndjesh që ke nevojë për një shtysë, një ide të re, apo thjesht një buzëqeshje në mes të një dite të gjatë me takime dhe klientë — ky libër është për ty.

Mirë se erdhe! 

Kisha punuar gjithë vitin, orar pa orar. Të dielat ishin zhdukur nga kalendari im, darkat me familjen ishin kthyer në diskutime për “targete” dhe telefonin e mbaja më shumë në vesh, sesa në xhep. Ishte gusht, dhe pas gjithë atyre muajve ku kisha dërguar mijëra email-e, ku kisha marrë me qindra refuzime, ku çdo "Jo" më rëndonte si një tullë tjetër mbi shpinë, po hyja në muajt e fundit të vitit me një borxh objektivi që më mbyste: 1.2 milion euro mungesë në shitje.

Ishte ajo periudha ku shumica janë me kokën te pushimet, por unë... Unë isha në panik. Kishim planifikuar pushime familjare në Turqi. Gruaja ishte entuziaste, vajza nuk ndalej së kërcyeri nga gëzimi për pishinën e hotelit, dhe unë përpiqesha të dukesha sikur isha i pranishëm — por në kokën time nuk kishte diell, kishte Excel.(nuk e vodha nga Ritmi i Rrugës tekstin, ju betohem)

Në ditën e dytë të pushimeve, sapo ishim ulur për mëngjes, më vjen një email. Subjekti? "Final call – RFP Submission Deadline Tomorrow". Një nga tenderat më të mëdhenj të vitit, me një klient ndërkombëtar që në letër duhej të kishte zgjedhur dikë tjetër. Një projekt që po të mbyllej, do të mbulonte pothuaj 75% të 1.2 milionëve që më mungonin.

Shikoj emailin. Një herë. Dy. Tre.
Nuk më shkruanin që kishim fituar. Nuk më shkruanin as që ishim zgjedhur. Vetëm më jepnin një mundësi tjetër për “revision” — të fundit.
E di çfarë bëra? U ngrita nga tavolina. Nuk thashë asnjë fjalë. Gruaja më shikoi, vajza më pyeti nëse do vija në pishinë më vonë. Arrita të them: "Dua vetëm pak internet të mirë."

U ula në hollin e hotelit në kolltukun më të parehatshëm të jetës. Me laptopin në prehër, me kafen që u ftoh tre herë dhe me WiFi që mezi mbante një video call hapur.
Pashë dokumentet e tenderit — 43 faqe të reja, plot me kërkesa, me afate, me teknikalitete që kërkonin mendjen më të kthjellët të botës. Ndërkohë unë isha i përgjumur, i përcëlluar nga dielli, dhe me një target të lidhur në qafë që po më mbyste.
Fillova të punoja. Fillimisht vetëm. Pastaj thirra një koleg në Zoom. Pastaj dhe një tjetër. Në orën 16:00 kishim përgatitur ofertën. Në 19:00 e ribëmë nga e para sepse klienti kërkonte versionin e fundit të strukturës së faturimit. Në 23:00 isha ende aty, në atë kolltukun që më bëri tre ditë me dhimbje shpine.

Në mesnatë, i dorëzuam dokumentat. Nuk isha më me pushime. Isha në luftë.

Po jo luftë me pushkë e kobure si qëmoti. Luftë me veten. Me ankthin. Me ato zërat që të flasin në kokë e thonë: “S’e bën dot kësaj here”, “E ke vonë”, “Këtë herë s’do dali”.

U ktheva në dhomë me barkun bosh, por jo nga uria. Nga mendimet. M’u duk sikur dikush më kishte hedhur një thes me gurë mbi shpinë, dhe më kishte lënë aty... në pritje.

Ato dy ditë që pasuan ishin nga ato që nuk harrohen. Telefoni çdo 5 minuta në dorë. E hapa inboxin besoj 3000 herë. M'u bë si sport. Zëri në kokë i fliste telefonit: “Thuaje tani që s’na kanë zgjedh”, “Thuaje që s’e bëmë dot që ta mbledh mendjen”.

Mund të isha në pishinë me vajzën. Mund të isha duke pirë një birrë në breg të detit. Po jo. Unë isha ulur, me sytë tek email-i, me mendjen tek tenderi, dhe me frymën e shkurtër dhe të shpeshtë. Pritja ishte më e lodhshme se puna vetë.

S’të gënjej... isha si hije ato dy ditë. Haja, por s’ndjeja shije. Më flisnin, por s’dëgjoja çfarë flisnin. Bëhej dita natë dhe nata ditë, e unë prapë... prisja.

Pas dy ditësh më vjen një telefonatë. Nuk do harroj kurrë zërin e atij klienti. Tha: “Ju ishit të vetmit që reaguat aq shpejt. Të vetmit që treguat se nuk keni pushim kur vjen puna për klientin. Nuk e di nëse jeni më të mirët teknikisht, por unë dua të punoj me ju.”

Në atë moment, nuk fitova vetëm një kontratë. Fitova besimin që gjithë ato "jo"-të që kisha marrë më parë, nuk ishin humbje — ishin stërvitje.

Deri në fund të vitit jo vetëm që arrita objektivin, por dhe e kalova. Dhe e gjitha nisi nga një plazh ku nuk shkelja dot, dhe një hotel me WiFi të dobët.

Si arrita deri aty? Le të kthehemi pak në kohë...

Kush jam unë që të flas për shitje?

Po ta nis këtë libër jo me teori, por me histori. Me timen.

Jam Tristant Tare, lindur në Poliçan, një qytet i vogël në Skrapar, aty nga gushti i vitit 1990. Nuk e quaj dot veten që kam ardhur nga një familje e varfër, po të jemi realistë – s’kishim shumë. Si shumica në atë kohë, prindërit e mi përpiqeshin të na jepnin gjithçka që mundeshin. Kishte raste që nuk ja dilnin, por kurrë nuk na lanë pa shpresë.

Babi ishte berber. Nuk ishte berber si ata të Tiranës që rregullojnë mjekrën me shkumë speciale dhe të qethin me muzikë lounge në sfond. Jo, jo. Ai kishte një kioskë të vogël në Poliçan, ku punonte nga mëngjesi deri në darkë. Dhe për ata që s’e dinë, në atë kohë në Polican ishin katër berberë për një qytet me më pak se 10,000 banorë... dhe njerëzit qetheshin një herë në muaj – kur qetheshin! Kishte nga ata që merrnin makinën në dorë dhe e bënin vetë punën në shtëpi. Me pak fjalë, nuk ishte profesion për t’u pasuruar.

Mami ishte shtëpiake! Kishte mbaruar shkollën e mesme profesionale për teknik ndërtimi, profesion që kërkohej! Sidoqoftë, në atë kohë, ishte më e rëndësishme të mbaje shtëpinë, sesa të ndërtoje godina. Ajo ndërtoi diçka më të fortë se betoni: karakterin tonë.

Unë isha një fëmijë i shkathët – për të mos thënë çapkën. Mësuesit më mbanin mend si ai tipi për të cilin thoshin: “Shumë mirë është... por po të lexonte, s’do kishte shok!” Nuk e kam ndjerë ndonjëherë nevojën të studioja shumë. Mjaftonte të dëgjoja një herë në klasë, dhe kisha fiksuar gjithçka – edhe detajet më të vogla. Zoti më kishte falur një memorie të fortë dhe një gjuhë të mprehtë.

Në moshën 14 vjeç, fillova punë si kamarier në një nga lokalet më “in” të Policanit. Pasdite, pas shkolle. Nuk ishte punë e lehtë, por më mësoi dy gjëra që më shërbyen gjithë jetën: si të flisja me njerëzit, dhe si të vëzhgoja.

Mbarova gjimnazin me një mesatare 8.5 – as shkëlqyeshëm, as dobët – dhe fitova shkollën e lartë për Gjuhë-Letërsi, me fokus në Komunikim. Dhe këtu fillon historia me shitjen.

Ishte viti 2008 kur fillova të punoja në një nga call center-at e parë në Shqipëri. Pagesa? 120 lekë ora. Katër orë në ditë. Dhe – mbajeni mend këtë – nuk kisha folur kurrë në italisht më parë. Gjithë italishtja ime ishte ndonjë film nga Italia 1. Kaq.
E megjithatë, kur hapa gojën për herë të parë në linjë, vetja ime më habiti më shumë nga sa u habit klienti. Fola si të isha rritur në Milano!
Puna që bëja? Ishte t’i shisja bizneseve italiane paketa telefoni dhe interneti. Të flisje me njerëz që nuk të njihnin, për t’u shitur diçka që nuk kishin kërkuar, përmes një telefoni, ishte një shkollë më vete. Nuk kuptoja as si fitonte para kompania nga kjo gjë! Për mendjen time provinciale në atë kohë, ishte pothuajse “magji”.

Nga aty, rruga ime nuk ndaloi më. Ndërrova disa kompani, mora role të ndryshme – nga team leader e trainer, te koordinator dhe më pas menaxher prodhimi. 

Provova dhe të hapja biznesin tim, për pak më shumë se një vit. M’u duk ide e mirë, plani ishte i bukur në letër, motivimi në qiell... dhe s’funksionoi.

Nga jashtë, e shihja si e bënin të tjerët të njëjtën gjë dhe u ecte. Thosha me vete: “Po pse jo unë?” Shikoja video “motivational”, lexoja histori suksesi, e biles vetes i thoja: “Nëse nuk e provon, s’do ta dish kurrë.”

E provova. E mora me gjithë shpirt. Por realiteti është ndryshe nga Instagrami. Nuk isha gati. Nuk e njihja aq mirë tregun. Nuk kisha sistem, nuk kisha numra, kisha vetëm një ndjesi... që m’u duk e saktë, por më çoi në rrugë qorre.

Më bëri shumë mirë ama. Sepse më dha një leksion që s’e harroj kurrë: mos i beso vetëm barkut,  shiko shifrat. Ndjesia të mashtron, sidomos kur je entuziast. Po shifrat? Ato nuk gënjejnë.

Mësova të mos dashurohem me idenë, por ta testoj atë. Mësova që jo çdo “Jo” është fundi, dhe jo çdo “Po” është sukses. Dhe më e rëndësishmja: më mirë një dështim i vogël që të zgjon, sesa një iluzion i madh që të mbyt.

.

Pastaj u riktheva në industri si floor manager, dhe 5 vite më parë mora një përgjegjësi që më ndryshoi jetën: u bëra Head of Sales në një nga kompanitë më dinamike dhe më ambicioze në vend.

Tani, në këto pesë vite në këtë rol, kam përjetuar gjithçka: net pa gjumë, vendime të vështira, strategji që duheshin shpikur në mes të rrugës, e situata që nuk t’i mëson askush në ndonjë manual. Me gjithë këto, një gjë më bën të mbaj kokën lart: vetëm në new sales, klientët që kam sjellë dhe ndihmuar kanë gjeneruar mbi 18 milionë euro të ardhura. Dhe këtë nuk e them për të mburrur veten, por për t’ju treguar që pas çdo suksesi












































​Bindja nuk është të flasësh më fort. Është të dëgjosh më mirë.




​Aftësia për të bindur është më e vlefshme se produkti që shet.









​Si të dëgjosh më mirë (dhe të shesësh më shumë)

	Mos fol që të përgjigjesh, fol që të kuptosh.
 – Kur një klient po të flet, mos u përgatit të debatosh. Pyet veten: "Çfarë po më thotë me të vërtetë?"
 

	Bëj pyetje që hapin bisedën, jo që e mbyllin.
 – Në vend të “A doni të ulim koston?”, provo “Cilat janë prioritetet tuaja këtë tremujor?”
 

	Bëhu “përkthyes” i nevojave, jo “shitës i fjalimeve.”
 Një klient nuk ka nevojë për 100 features. Ka nevojë për 1 zgjidhje.

​Kur nuk e ke talentin, ndihmo veten me teknikën.



​Humor në fund, por jo kot...





















	Vetëbesim pa përgatitje. Vetëbesimi nuk është problem. Përkundrazi, është thelbësor. Por vetëbesim pa dije, është si të jesh një pilot që fluturon avionin pa e ditur ku është timoni.
 

	Fjalë shumë, emocion zero. Fola gjatë, por nuk fola si njeri, fola si një robot me skriptin përpara. Nuk krijova emocion, nuk kuptova nevojën, nuk e solla produktin si zgjidhje.
 

	Panik kur duhet qetësi. Në vend që të merrja pak kohë, të qetësohesha, të pyesja me inteligjencë klientin, e lashë emocionin të më kontrollojë.
 

	Nuk kuptova vlerën e mundësisë. Ishte një klient i madh, por unë e trajtova si një telefonatë tjetër.

​Sekreti i Suksesit që Shumë Nuk e Kuptojnë

